Vyhodnotenie pripomienkového konania
Návrh nariadenia vlády Slovenskej republiky o technických požiadavkách  na označovacie  zariadenia, kontrolných žiaroviek a ukazovateľov 
motorových vozidiel 
Spôsob pripomienkového konania: bežný   postup   (20.9. 2005 do 11.10.2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.  

Počet oslovených subjektov:	31	

Subjekty, ktoré nemali pripomienky: Úrad vlády SR, podpredseda pre európsku integráciu, ľudské práva a menšiny Pál Csáky,   Ministerstvo životného prostredia SR,  Ministerstvo pôdohospodárstva SR, Ministerstvo výstavby a regionálneho rozvoja SR, ,   Ministerstvo hospodárstva SR,  Ministerstvo obrany SR, Ministerstvo kultúry SR,  Ministerstvo školstva SR,  Protimonopolný úrad, Úrad pre štátnu službu, Úrad geodézie, kartografie a katastra SR,  Úrad pre normalizáciu, metrológiu a skúšobníctvo SR, Úrad priemyselného vlastníctva SR,  Úrad jadrového dozoru SR, Úrad pre verejné obstarávanie Štatistický úrad SR, Správa štátnych hmotných rezerv SR, 

Počet vznesených zásadných pripomienok	1	
počet akceptovaných pripomienok	1	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
7324/2005/SIAP

	Upozorňujeme Vás na skutočnosť, že v mimoriadnom vydaní úradného vestníka bude smernica 78/316/EHS publikovaná pod názvom uvedeným vo všeobecnej časti tohto stanoviska, ktorý sa líši od Vami uvádzaného názvu.  Preto Vás žiadame, aby ste opravili názov smernice 78/316/EHS uvedený v § 3 ods. 1 návrhu nariadenia vlády, v transpozičnej prílohe, v dôvodovej správe, vrátane doložky zlučiteľnosti, ako aj v predkladacej správe. 	O	A	Upravené.	
	§ 3 ods. 1: Z dôvodu prehľadnosti a zrozumiteľnosti právnej úpravy navrhujeme, aby ste slová „v prílohe I okrem bodov 1, 2, 3, 4, 6 a 7“ nahradili slovami „v bode 5  prílohy I“.	O	A	Upravené.	
	§ 4 ods. 3: Z dôvodu dodržania správnej terminológie navrhujeme, aby ste slovo „predvedie“ nahradili slovom „odovzdá“.	O	ČA	Znenie je upravené obdobne ako v ostatných aproximačných nariadeniach. 	
	§ 4 ods. 5: Príloha VI smernice 78/316/EHS, ktorá má byť v tomto ustanovení prebratá pomocou odkazu podľa § 3 ods. 3 zákona č. 19/2002 Z. z., obsahuje spätný odkaz na prílohu II A smernice 70/156/EHS. Preto žiadame, aby ste prílohu VI smernice 78/316/EHS prebrali ako prílohu nariadenia vlády a odkázali v nej na ustanovenie vnútroštátneho právneho predpisu, ktorým je prebratá príloha II A smernice 70/156/EHS.	O
	N	Dohodnuté na porade SIAP a MDPT dňa 24.10.2005. Osvedčenie o typovom schválení ES v znení uvedenom v prílohe VI, vydané výrobcovi štátnym dopravným úradom, je platné a uznávané v členských štátoch EÚ.	
	§ 4 ods. 6: Z dôvodu dosiahnutia súladu s textom smernice 78/316/EHS navrhujeme, aby ste do tohto ustanovenia doplnili odkaz na ustanovenie vnútroštátneho právneho predpisu, ktorým sa preberá príloha VII smernice 70/156/EHS do slovenského právneho poriadku.	O	A	Doplnené. 	
	§ 5: Žiadame, aby ste za slová „príslušný štátny orgán“ vložili odkaz na poznámku pod čiarou, v ktorej uvediete odkaz na príslušné ustanovenie vnútroštátneho právneho predpisu, ktoré stanovuje príslušný štátny orgán.	O	A	Upravené.	
	K § 6: Navrhujeme, aby ste za slová „Ministerstvo dopravy, pôšt a telekomunikácií Slovenskej republiky“ vložili odkaz na poznámku pod čiarou, v ktorej uvediete odkaz na § 99 písm. u) zákona č. 725/2004 Z. z.	O	Neaktuálne	Pôvodný § 6 bol vypustený.	
Ministerstvo  financií SR 
MF/23759/2005-81
	Návrh smernice je potrebné prehodnotiť s čl. 2 ods. 2  Ústavy SR ( § 6), s Legislatívnymi   pravidlami  vlády SR , pretože upravuje konanie štátneho orgánu (§ 7 príloha)  a s Prílohou č. 2 týchto pravidiel (úvodná veta § 3,§4 ods. 3). 	O	ČN	Nezavádzajú sa nové kompetencie štátnych 
orgánov. Kompetencia štátneho dopravného
úradu v oblasti typového schvaľovania 
vychádza zo zákona č. 725/2004 Z.z., a to z § 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13; nariadením sa 
upravujú podrobnosti o typovom schvaľovaní.
Pôvodný § 6 bol vypustený.	
Ministerstvo vnútra  SR 
SLV-888-5/1-2005	Žiadame v § 1 na koniec doplniť „ a upravuje podrobnosti a typovom schvaľovaní označovania ovládacieho zariadenia, kontrolných žiaroviek a ukazovateľov motorových vozidiel“.
Odôvodnenie: Pripomienka vychádza zo záverov z rozporového konania k trom návrhom aproximačných nariadení vlády Slovenskej republiky na vykonanie zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktoré sa uskutočnilo 3. júna 2005 na Ministerstve dopravy, pôšt a telekomunikácií Slovenskej republiky.	Z	A	Znenie je upravené.	
	§ 4 ods. 4  V odseku 4 je potrebné vypustiť druhú vetu ako nadbytočnú.	O	A	Upravené..	
	§ 5   Ustanovenie je potrebné začať slovom „Nemožno“.	O	N	Upravené obdobne ako v ostatných aproximačných nariadeniach.	
	§ 6   Ustanovenie o oznamovaní  prijatých právnych predpisov je potrebné preformulovať, tak, aby vyjadrovalo skutočnosť, že ide o vydanie  každého konkrétneho nariadenia, oznámenia jeho textu a všetkých ďalších zmien. V každom predkladanom návrhu nariadenia je uvedené rovnaké znenie tohoto ustanovenia, čo nedáva zmysel. 	O	Neaktuálne	Pôvodný § 6 bol vypustený.	
Ministerstvo práce, sociálnych vecí a rodiny SR
616/2005-I/53
	§ 1 ustanovuje sa nadväznosť na príslušné splnomocňovacie ustanovenia citovaného zákona č. 725/2004 Z. z. pričom ani jedno z nich uvedené nezodpovedá obsahu predkladaného  nariadenia vlády. Považujeme preto za potrebné prehodnotiť návrh nariadenia a zosúladiť ho s príslušnými splnomocňovacími ustanoveniami zákona. 	O
	         A	Znenie § 1 je upravené.	
Ministerstvo zahraničných vecí SR 
145-602/2005-LEGO	§ 2 písm. a) preformulovať „typom vozidla vozidlá, ktoré sa nelíšia“   na „typom vozidla vozidlo, ktoré sa nelíši“.	O	N	Použité znenie je z vecného hľadiska správne.	
	§ 3 ods. 2 preformulovať „pokiaľ ide o označovanie“  na  „na označovanie“.	O	N	Použité znenie je presnejšie.	
	§ 4 ods. 6 za slovo „rovnaké“ vložiť slovo „typové“. 	O	ČA	Upravené obdobne ako v ostatných aproximačných nariadeniach.